તાતા મોટર્સના શેરમાં ગુરુવારે વધુ પાંચ ટકાનું ધોવાણ થઈ ગયું હતું અને ભાવ બાવન સપ્તાહની નવી નીચી સપાટીએ Rs ૨૫૨.૫૫ સુધી સરકી ગયો હતો. શેરના ભાવમાં ધોવાણ થયું હતું. જોકે અંતે થોડો રિકવર થઈને છેલ્લે ૨.૦૬% ઘટીને ભાવ Rs ૨૬૧ બંધ આવ્યો હતો. તાતા મોટર્સની માલિકીની જગુઆર લેન્ડ રોવરે ચેતવણી આપી છે કે બ્રેક્ઝિટ ડીલ બ્રિટન માટે ઘાતક નીવડશે. કંપનીએ કહ્યું છે કે તેને કારણે જેએલઆરને વાર્ષિક નફામાં ૧.૨ અબજ પાઉન્ડનો ફટકો પડશે અને આવા સંજોગોમાં તે બ્રિટનમાંથી તેનો બિઝનેસ અન્ય દેશમાં ખસેડી લે તેવું પણ બની શકે છે. બ્રેક્ઝિટ ડીલ અંતર્ગત બ્રિટન ૨૮ યુરોપીય દેશોના યુરોપીયન યુનિયનથી આગામી માર્ચમાં અલગ પડી જશે. તાતા મોટર્સે બ્રિટનની સૌથી મોટી કાર ઉત્પાદક કંપની ફોર્ડ પાસેથી જેએલઆર બ્રાન્ડ ૧૦ વર્ષ પહેલાં ટેકઓવર કરી હતી.